cyanic-selkie/wikianc huggingface dataset:
אליס בול
חייה האקדמיים
ב-1915 סיימה לימודי תואר שני בכימיה והחלה לחקור את נושא הטיפול במחלת הצרעת. מחקרה של בול ארך כשנה, ותוצאותיו הובילו לייצור תמצית המבוססת על שמן העץ ההודי "הידנוקארפוס קורזי", או בשמו הנפוץ יותר: עץ הצ'אולמוגה (אנגלית: chaulmooga). תמצית זו שימשה כתרופה למחלת הצרעת, בשל היותה מסיסה גם במים, וכך ניתן היה להזריקה לגוף האדם. אף שבאירופה, אסיה ואפריקה השתמשו במיצוי מן העץ כתרופה חיצונית על העור, בול סברה שהזרקת החומר תהיה יעילה יותר, והייתה הראשונה שהצליחה לייצר את התרופה המבוקשת.
מותה ומורשתה
אף על פי שבול סיימה את מחקריה בהצלחה, היא לא זכתה לראות את תוצר המחקר הסופי מניב פירות. את חודשי חייה האחרונים העבירה בבית חולים בסיאטל, ומתה שם ב-1916.
התרופה שיוצרה כתוצאה ממחקריה הוסיפה לעזור לחולים לקבל טיפול למחלה בביתם, ללא אשפוז ארוך בבתי חולים, ובמקרים רבים גם להחלים בסופו של דבר ממחלת הצרעת. התרופה הייתה בשימוש במשך כעשרים וחמש שנה.
משה שנייד
משה שנייד (נולד ב-21 בדצמבר 1971) הוא קצין צה"ל בדרגת תת-אלוף במילואים, אשר שימש בעבר כקצין מודיעין ראשי.
ביוגרפיה
עם גיוסו לצה"ל בשנת 1990 שובץ בחטיבת גולני, שם עבר שנייד הכשרה כלוחם ובהמשך עבר לאגף המודיעין, עבר קורס קציני מודיעין ומילא מגוון תפקידים בחיל בהם קצין המודיעין של חטיבת גולני בעת לחימה בדרום לבנון, קצין המודיעין של פיקוד הצפון וסגן ראש חטיבת המחקר. בשנת 2014 מונה לקצין מודיעין ראשי.
בוגר תואר ראשון במשפטים ב. אחיו הוא אל"ם בצלאל שנייד.
The Velvet Rope Tour – Live in Concert
אלבום וידאו זה מציג את הופעתה של ג'נט בניו יורק במסגרת סיבוב ההופעות "The Velvet Rope Tour".
רקע והוצאה
ההופעה צולמה ב-11 באוקטובר 1998, במדיסון סקוור גארדן שבניו יורק, שם ג'קסון הופיעה במסגרת סיבוב ההופעות שלה. ההופעה צולמה ושודרה בטלוויזיה האמריקאית על ידי רשת HBO לעיני 15 מיליון צופים ומאוחר יותר שודרה גם במדינות אחרות בעולם.
האלבום יצא תחילה בפורמט VCD ומאוחר יותר יצאה גם בפורמט די וי די ועל גבי קלטת שמע.
הצלחה
אלבום הווידאו זכה להצלחה בארצות הברית כאשר הגיעה למעמד פלטינה על מכירות של למעלה מ-100 אלף עותקים. בנוסף, אלבום הווידאו היה מועמד לארבעה פרסי אמי, מתוכם זכה באחד. בין היתר, גם היה מועמד לשני פרסי NAACP Image.
בנוסף להוצאת ב-2001, על גבי די וי די, הוא גם יצא לאור מחדש ב-2004, ו-2006 בארצות הברית ובאירופה כאלבום כפול בשם Live in Hawaii. ההוצאה המחודשת כוללת את ההופעה בניו יורק ביחד עם דיסק נוסף שכולל הופעה בהוואי מסיבוב ההופעות "All for You Tour" ובשנת 2005 יצא לאור אלבום הווידאו שוב, באירופה עם עטיפה שונה.
היסטוריית יציאות לאור
Live In Hawaii/The Velvet Rope Tour:
הרוח האדומה (סרט)
הרוח האדומה (ברוסית: Красный призрак) הוא סרט דרמה היסטורי רוסי מאת אנדריי בוגאטירב. יציאתו של הסרט נדחתה מספר פעמים (מ-9 במאי ל-3 בדצמבר 2019) אך נדחה שוב לשנת 2020, אך בשל מגפת הקורונה ברוסיה נדחה שוב פעם. הסרט הוצג בפסטיבל בספטמבר 2020 לקראת צאתו לאקרנים ביוני 2021 ונמכר להפצה במאה מדינות לפחות.
עלילה
30 בדצמבר 1941. ביציאה מהכיתור ליד הכפר ויאזמה, יחידה קטנה של חיילים סובייטים נכנסת לקרב לא שוויוני עם יחידה מיוחדת של הוורמאכט. כל חייל בצבא האדום מוכן להקריב את חייו למען הגנת המולדת. וביניהם היה גם חצי איש, חצי רוח רפאים, שהטיל אימה על הגרמנים בפחד. כמעט איש לא ראה אותו, אך הגופות שהוא משאיר אחריו תמיד מורגשות מאוד. במהלך המלחמה, כולם הכירו אותו בכינוי "הרוח האדומה" ואגדות נוצרו עליו משני צידי המתרס.
הפקה
העבודה על הסרט נמשכה ארבע שנים.
אנגרי בירדס בלוז
אנגרי בירדס בלוז (באנגלית: Angry Birds Blues) היא תוכנית טלוויזיה פינית בהנפשה ממוחשבת המבוססת על משחק הווידאו "אנגרי בירדס" שפותח על ידי חברת Rovio Entertainment, וגם מבוסס על הסרט   "אנגרי בירדס", שהופץ על ידי סרטי קולומביה. הסדרה ממשיכה מהנקודה שבה עצר הסרט, ועוקבת אחרי דמויותיהם של ג'יי, ג'ייק וג'ים ("הבלוז"). הסדרה עלתה לערוץ היוטיוב של החברה.
בישראל הסדרה משודרת בערוץ ג'וניור. פרקי הסדרה הופצו גם בנטפליקס, HOT VOD Young ו-NEXT TV.
חיים פלג
חיים פלג (יוסמן) (ה' בטבת תרע"ב, 26 בדצמבר 1911 – ג' בניסן תשס"ב, 16 במרץ 2002) היה מתרגם, עורך וחוקר ספרות ישראלי.
ביוגרפיה
נולד בשנת 1911 בריגה שבלטביה (אז רוסיה). קיבל חינוך עברי ב"חדר מתוקן", וסיים את לימודיו בגימנסיה העברית בעירו. בנעוריו היה פעיל בתנועת "השומר הצעיר" ושלח ידו בעריכת עיתוניה. כציוני, בשנת 1933 עלה לארץ ישראל כחלוץ.
בראשית דרכו בארץ ישראל, עבד בפרדס ברמת גן. אחר כך, עבר לעבודות בניין ולהוראת עברית למבוגרים בתל אביב. בשנת 1944 החל לעסוק בעבודות עריכה, תרגום והגהה בהוצאת "ספרית פועלים". תוך כדי עבודתו למד ספרות באוניברסיטה העברית בירושלים. משנת 1959 שימש גם כמרצה לספרות בבית הספר הגבוה לפועלים בתל אביב. בנוסף, פרסם מאמרים בענייני ספרות בכתבי העת "עתים" ו"משא" וב"דף לספרות" של "על המשמר".
נפטר בשנת 2002, בגיל 90 ונקבר בבית הקברות בקיבוץ שפיים.
הנגידות במצרים
הנגידות הייתה מוסד ההנהגה של הקהילה היהודית במצרים בתקופת שלטונם של הפאטמים, האיובים והממלוכים, החל ב ועד המאה ה-16. תוארו הרשמי של הנגיד מטעם השלטון המוסלמי היה "ראיס אל יאהוד" (ראש היהודים). במשך כמאתיים שנה החזיקו בתפקיד צאצאיו של הרמב"ם.
ראשית הנגידות
המידע על ראשיתה של הנגידות לוקה בחסר והחוקרים חלוקים מתי נוצרה נוצרה המשרה ומה הסיבות להיווצרותה.
בספרות העברית מימי הביניים שרדו מספר מסורות על ראשיתה של הנגידות. בשו"ת הרדב"ז ובספר דברי יוסף מובאת מסורת שרווחה בקרב יהודי מצרים לפיה בסוף המאה ה-10 התחתן הח'ליף הפאטמי עם נסיכה עבאסית והיא ספרה לבעלה על מוסד ראשות הגולה הנהוג בארץ מולדתה בבל, והציעה לו ליסד מוסד דומה במדינתו, והחליף קיבל את הצעתה. במגילת אחימעץ, שנכתבה בדרום איטליה בשנת 1054 מסופר שכאשר כבש החליף הפאטמי אבו תמים מעד אל-מועיז את מצרים הוא מינה את פלטיאל, רופא יהודי ממוצא איטלקי לשמש כנגיד הקהילות היהודיות במצרים. הרב מימון הציע שהנגיד הראשון היה פלטיאל שמונה על ידי הח'ליף אבו תמים אל מועיז כובש מצרים, כחיקוי ותחליף למשרת ראש הגולה.
למרות מסורות אלו, לא נמצאו בגניזת קהיר אזכורים של התואר נגיד לפני תקופתו של רבי יהודה בן סעדיה שכיהן כנגיד בשנות השבעים של המאה ה-11 וממסמכים אחרים שהתגלו בגניזה מראשית שלטון הפאטמים עולה שהסמכות העליונה של יהודי האימפריה הייתה מוסד הישיבה הארץ ישראלית ולא מוסד הנגידות. בשל כך, טענו חלק מהחוקרים (למשל דוד איילון ומרק כהן) שהנגידות החלה רק במחצית השנייה של המאה ה-11 ופלטיאל לא שימש סמכות עליונה ליהודי מצרים אלא רק כפקיד חשוב בממשל הפאטמי. לפי כהן, היו שני גורמים להיווצרותה של משרת הנגידות, האחד - היחלשות הישיבה הארץ ישראלית שעברה לצור בעקבות הפלישה הסלג'וקית לסוריה וארץ ישראל, והשני - רצונם של השלטונות ושל מנהיגי הקהילה היהודית שההנהגה היהודית תהיה בקרבת מקום למושבו של השלטון המרכזי. כהן משווה בין היווצרות הנגידות לבין מעברו של הפטריאך הקופטי מאלכסנדריה לפוסטאט שהתרחש גם הוא במחצית השנייה של המאה ה-11. לטענת כהן, ייתכן שהוזיר באדר אל-ג'מאלי שעודד את מעברו של הפטריאך היה מעורב גם בהעברת סמכויות ההנהגה של היהודים מהגאון שבארץ ישראל לנגיד היושב בקהיר.
חוקרים אחרים (למשל אלינער ברקת) סוברים שיש לקבל באופן עקרוני את המסורת ששורשיה של הנגידות הם מראשית השלטון הפאטמי, אם כי לא תמיד נשאה המשרה אותו אופי כמו בזמנים מאוחרים יותר. לפי ברקת, מראשית השלטון הפאטמי החלו השלטונות למנות את אחד מיהודי החצר לכהן כ"ראיס אל-יהוד" שבידו הסמכות הרשמית העליונה על כל היהודים הרבניים הקראים והשומרונים, ובכפוף אליו שימשו גאוני ארץ ישראל כסמכות העליונה של היהודים הרבניים בלבד. כאשר הראיס אל-יאהוד היה קשור למוסדות הישיבה העניק לו הגאון את התואר המקראי נגיד כמקבילה לתוארו הערבי "ראיס אל יהוד". ההבדל בין תקופת ראשית הנגידות לבין התקופות המאוחרות יותר הוא שבהתחלה הייתה המשרה בעיקר משרה מנהלית מטעם השלטונות האיסלאמים ורק במאה השתים-עשרה, עם חורבנה של ישיבת ארץ-ישראל, התבסס מעמדו של הנגיד כסמכות והנהגה רוחנית ולא רק כמינוי מנהלי של השלטונות המוסלמיים.
תפקידים וסמכויות
הנגיד היה הסמכות הרשמית על היהודים הרבניים, הקראים והשומרונים מטעם השלטון המוסלמי. בסמכותו הייתה גביית מס הג'יזיה שהוטל על היהודים. רבים מהנגידים שימשו כרופאים, יועצים או שרים בחצר השליטים המוסלמים ובעקבות כך נוצר להם קשר בלתי אמצעי עם השלטונות, אותו ניצלו לסייע לאחיהם היהודים.
בדרך כלל, הנגידים היו תלמידי חכמים, וחלקם אף היו המנהיגים התורניים של דורם ועמדו בראשות הישיבה בקהיר. בידי הנגידים הייתה הסמכות למנות דיינים והם עמדו בראשות בית הדין הגדול שבקהיר. בכתובות ובמסמכים משפטיים היה נהוג להזכיר את שמו של הנגיד המכהן ולציין שהמסמך נכתב בשמו ומטעמו של הנגיד.
הנגידים נהגו למנות נציגים שיפעלו בשמם בקהילות השונות במצרים ארץ ישראל וסוריה. בדרך כלל נשא הנציג המקומי מטעם הנגיד את התואר הערבי "מֻקַדַם" (שמשמעותו מנהיג ממונה). בתקופות מאוחרות יותר, (בעיקר בזמן שלטונה של משפחת שולאל ומעט קודם לכן) כונה נציגו של הנגיד בארץ ישראל, בתואר האיטלקי "וויצו-נגיד" שמשמעותו סגן-נגיד.
לאחר תקופת צאצאי הרמב"ם
על הנגידים שעמדו אחרי רבי דוד מימוני השני אין ידיעות רבות ועל חלקם ידוע רק שמם וגם מי שידועים עליו פרטים נוספים לא ידועות שנות כהונתו המדויקות.
ברבי (פירושונים)
{{פירושונים|
אישים:
ראו גם
}}
הקורפוס ההררי ה-21 (ורמאכט)
הקורפוס ההררי ה-21 (בגרמנית: XXI. Gebirgs-Armeekorps) היה קורפוס הררי של הורמאכט במהלך מלחמת העולם השנייה.
היסטוריה
הקורפוס פעל ברחבי המדינה העצמאית של קרואטיה נגד הפרטיזנים בפיקודו של טיטו, כחלק ארמיית הפאנצר השנייה במסגרת קבוצת ארמיות F. ב-1 בנובמבר 1943 מונה גוסטב פהן למפקד הקורפוס, וב-20 ביולי 1944 החליפו ארנסט פון לייזר. ב-29 באפריל 1945 מונה הרטוויג פון לודוויגר למפקד הקורפוס, ופיקד על הקורפוס עד סוף המלחמה.
26 בדצמבר 1943
ב-26 בדצמבר 1943 כלל הקורפוס את היחידות הבאות:
16 בספטמבר 1944
ב-16 בספטמבר 1944 כלל הקורפוס את היחידות הבאות:
1 במרץ 1945
ב-1 במרץ 1945 כלל הקורפוס את היחידות הבאות:
מיקל וסגה
מיקל וסגה (בספרדית: Mikel Vesga Arruti; נולד ב-8 באפריל 1993) הוא כדורגלן ספרדי-בסקי, המשחק בעמדת הקשר בקבוצת אתלטיק בילבאו.
קריירה
וסגה נולד בחבל הבסקים בעיר ויטוריה שבספרד. הוא החל לשחק כדורגל במחלקות הנוער של המועדון המקומי.
בשנת 2014 עבר וסגה לקבוצת המילואים של אתלטיק בילבאו. בהמשך נכנס להרכב במקום איקר אונדבארנה שסבל מפציעות. בשנת 2016 החל לשחק בקבוצה הבכירה. המשחק הראשון שלו היה נגד ספורטינג חיחון, שבשורותיה הוא שיחק בהמשך. החל משנת 2017 הוא שיחק בהשאלה בקבוצות אחרות בלה ליגה. החל מעונת 2019/20 הוא חזר לאתלטיק בילבאו, וחתם על חוזה עד שנת 2024.
בשנת 2018 השתתף במשחק של נבחרת חבל הבסקים בכדורגל.
רדיו מאיאק
רדיו מאיאק, רשמית חברת שידורי הרדיו הממלכתית "מאיאק" (ברוסית: «Государственная радиовещательная компания „Маяк“») היא תחנת רדיו פדרלית, הנחשבת לאחת מתחנות הרדיו הוותיקות במדינה. התחנה הוקמה בשנת 1964 כזרוע לשידורי רדיו של המפלגה הקומוניסטית של ברית המועצות. שידורי התחנה נקלטים בכל שטחי ברית המועצות לשעבר ואזורי חבר המדינות.
מאז 1990 התחנה נמצאת בבעלות ממשלת רוסיה באמצעות החברה הממשלתית לשידורי רדיו וטלוויזיה והיא חברה באיגוד השידור האירופי.
אירוויזיון לרוקדים צעירים 1985
האירוויזיון לרקדנים צעירים 1985 הייתה המהדורה הראשונה של האירוויזיון לרקדנים צעירים. היא התקיימה בתיאטרון מוניציפלי ברג'יו אמיליה, איטליה ב-16 ביוני 1985. התחרות אורגנה על ידי איגוד השידור האירופי (EBU) והמארחת הייתה (RAI). רקדנים מאחת עשרה מדינות השתתפו בתחרות, ששודרה בשידור חי בטלוויזיה.
ארנטסה ארגולס נציגת ספרד זכתה בתחרות הנוכחית, כאשר נורווגיה ושוודיה ממוקמות במקום השני והשלישי בהתאמה.
מקום
תיאטרון רג'יו אמיליה, בצפון איטליה היה המקום המארח למהדורת 1985 של האירוויזיון לרקדנים צעירים.
פורמט
הפורמט מורכב מרקדנים שאינם מקצועיים, בין הגילאים 16–21, המתחרים במופע של ריקוד לבחירתם, אותו הכינו מראש לקראת התחרות. לאחר מכן כל הקטעים לוקחים חלק בריקוד קבוצתי כוראוגרפי במהלך 'שבוע הרקדנים הצעירים'.
חבר מושבעים בעלי היבט מקצועי המייצגים את מרכיבי הבלט, סגנונות הריקוד העכשוויים והמודרניים, מנקדים כל אחת מהריקודים המתחרים. הזוכה נחבר על ידי חברי המושבעים המקצועיים.
גמר
פרסים הוענקו לשלוש המדינות המובילות. הטבלה שלהלן מציגה את סדר הופעת הריקודים ומדגישה את המדינות המובילות באמצעות זהב, כסף וברונזה. תוצאות המיקום של המשתתפים הנותרים אינן ידועות ומעולם לא פורסמו על ידי איגוד השידור האירופי.
חבר השופטים
חברי המושבעים כללו את האנשים הבאים:
שידור
התחרות שודרה ב-11 מדינות לפחות.
הכל עוד לפניי (שיר)
הכל עוד לפניי הוא שיר של אניה בוקשטיין שיצא לאור בשנת 2015 ונכלל באלבומה רוקדת. השיר נכתב והולחן על ידי בוקשטיין ועובד על ידי ג'וני גולדשטיין.
קליפ
לשיר קליפ שצולם בפריז. בוקשטיין סיפרה על בחירת מקום הצילום לקליפ:
עם זאת, מספר שעות לאחר שסיימה לצלם את הקליפ התרחשו פיגועי נובמבר 2015 בפריז. על כך אמרה בוקשטיין:
ביקורות
באתר פרוגי כתבו על השיר כי הוא" משלב מנגינה שקטה ורגוע שמתאימה בדיוק למילות השיר" וכן ש"לסינגל יש משמעות במילותיו ומקצב קליט ואחיד ברמה גבוה כך אין ספק שאניה בוקשטיין הוכיחה עצמה כמוזיקאית מקצועית ומוכשרת שיכולה לשלב שני עולמות בצורה הטובה ביותר".
באתר "הבמה", במסגרת ביקורת לאלבום אליו שייך שיר זה, נכתב על השיר שהוא "נשמע כמו מוטו לחיים".
בביקורתו על השיר, ניתח יוסי חרסונסקי את השיר, סקר את האלמנטים השונים בו, וכן נתן ביקורת חיובית לשיר.
Pi-hole
Pi-hole הוא יישום לינוקס המאפשר שימוש במערכת הלינוקס כשרת DNS, או כשרת DHCP, ברשת המקומית. הוא מיועד לשימוש במערכות משובצות מחשב המריצות לינוקס כגון Raspberry Pi, אך ניתן להשתמש בו גם במכשירים אחרים המריצים לינוקס, כולל ביישומי ענן. ל-Pi-hole יתרונות רבים של פרטיות שנמנעים בעת שימוש בשרת DNS חיצוני הנתון למעקב הספקית החיצונית ובעזרתו ניתן אף לחסום פרסומות ברמת הרשת.
רקע כללי
פרויקט Pi-hole נוצר בשנת 2014 על ידי ג'ייקוב סלמלה כחלופת קוד פתוח ל-AdTrap. Pi-hole עושה שימוש בטכנולוגיות dnsmasq ,lighttpd ,cURL, FTLDNS, PHP ובמרכז השליטה AdminLTE כדי לחסום בקשות DNS לתחומי מעקב, פרסום או תחומים זדוניים ידועים. היישום משמש כשרת DNS עבור רשת מקומית (מחליף כל שרת DNS קיים שמספקים ספקים אחרים), עם יכולת לחסום פרסומות ואתרים מפוקפקים. PI-hole מחזיק רשימות של דומיינים פרסומיים (ניתן אף להגדיר לו רשימות באופן עצמאי) ורשימות שחורות, ומשווה שאילתות DNS נגדם. אם נמצא התאמה באחת מהרשימות, Pi-hole יסרב לפתור את התחום המבוקש.
מכיוון ש-Pi-hole חוסם דומיינים ברמת הרשת, הוא ממילא מסוגל לחסום פרסומות, כגון פרסומות באנרים בדף אינטרנט, אך הוא יכול גם לחסום פרסומות במיקומים לא שגרתיים, כמו ב-Android, iOS וטלוויזיות חכמות.
האופי של Pi-hole מאפשר לו לחסום גם דומיינים של אתרים באופן כללי על ידי רישום שחור ידני של שם הדומיין. כמו כן, ניתן להוסיף רישום ידני לדומיינים באופן ידני אם ייפגע תפקוד האתר בגלל דומיינים שנחסמו. Pi-hole יכול גם לתפקד ככלי לניטור רשת שיכול לסייע בפתרון בקשות DNS ותקלות רשת וכן ניתן להשתמש בו גם על מנת לעודד את השימוש ב-DNS over HTTPS (חיבור ב-HTTPS מול שרת הDNS) עבור מכשירים המשתמשים בו כשרת DNS.
ניאן קאט
ניאן קאט (באנגלית: Nyan Cat) הוא סרטון יוטיוב שהועלה באפריל 2011, והפך למם אינטרנטי. בסרטון מושמעת מנגינת שיר ג'יי-פופ ומופיע חתול מצויר שעליו קרקר פופ-טארט שעף בחלל ומשאיר אחריו שביל קשת. הסרטון דורג במקום החמישי ברשימת הסרטונים הנצפים ביותר ביוטיוב בשנת 2011.
GIF מונפש
ב-2 באפריל 2011 הועלתה אנימציית ה-GIF של החתול על ידי כריסטופר טורס בן ה-25 מדאלאס, טקסס, המשתמש בשם "prguitarman" באתר האינטרנט שלו, LOL-Comics. טורס הסביר בראיון את מקור הרעיון לאנימציה: "עשיתי מסע תרומות עבור הצלב האדום, ובין לבין ציירתי בצ'ט הווידאו שלי בלייב סטרים, ושני אנשים שונים טענו שאני צריך לצייר חתול 'פופ טארט' ". בתגובה הוא החליט ליצור סקיצה של חתול פופ-טארט, שפותח כמה ימים לאחר מכן ל-GIF. העיצוב של ניאן קאט הושפע מחתול המחמד של טורס, מרטי, שנפטר שנה וחצי מאוחר יותר, בנובמבר 2012.
השיר
הגרסה המקורית לשיר המתנגן בסרטון, "Nyanyanyanyanyanyanya!", הועלה על ידי המשתמש "daniwell" לאתר הווידאו היפני Niconico ב-25 ביולי 2010. בשיר מושמעים קולותיה של הזמרת הווירטואלית האטסונה מיקו. המילה היפנית ניאן היא אונומטופואית, ומחקה את יללתו של החתול (מקביל ל"מיאו" בעברית ו-"meow" באנגלית). מאוחר יותר נכלל השיר במשחק המוזיקלי Hatsune Miku: Project DIVA F, שפורסם על ידי סגה באוגוסט 2012.
ב-30 בינואר 2011 העלה משתמש בשם "Momomomo" גרסת כיסוי ל-"Nyanyanyanyanyanyanya!" בשילוב קולה של דמות בשם מומונה מומו. המקור ששימש ליצירת קולה של מומונה מומו היה מומוקו פוג'ימוטו, אישה יפנית המתגוררת בטוקיו.
סרטון יוטיוב
משתמש יוטיוב, "saraj00n" (ששמו האמיתי הוא שרה) שילב את אנימציית החתול עם גרסת "מומו מומו" לשיר "Nyanyanyanyanyanyanya!", והעלה אותה ליוטיוב ב-5 באפריל 2011, שלושה ימים אחרי שטורס העלה את האנימציה שלו, והעניק לה את הכותרת "ניאן קאט" (Nyan Cat). הסרטון הפך לויראלי במהירות לאחר שהופיע במקומות כמו G4 ו-CollegeHumor. כריסטופר טורס אמר, "במקור, שמו היה חתול פופ-טארט, ואני אמשיך לקרוא לו כך, אך האינטרנט החליט לקרוא לו ניאן קאט, ואני שמח גם עם הבחירה הזו".
במרץ 2019 הבעלות על ערוץ היוטיוב בו פורסם הסרטון המקורי של ניאן קאט הועברה לידי Means TV, שירות הזרמת וידאו אנטי-קפיטליסטי. עם זאת, החל משנת 2020, שמו של הערוץ שונה ל-"Nyan Cat", וכל התוכן מ-Means TV הוסר.
ביקורות
הקליפ לניאן קאט הגיע למקום התשיעי ברשימת עשרת הסרטונים ויראליים של אפריל 2011, עם 7.2 מיליון צפיות, של Business Insider. הסרטון המקורי ביוטיוב הגיע למעל ל-184 מיליון צפיות נכון לינואר 2021. ניאן קאט זכה בפרס ובי בשנת 2012 על "מם השנה".
בשל הפופולריות של הסרטון, נוצרו רמיקסים רבים חדשים וגרסאות כיסוי, חלקם באורך של מספר שעות. ישנם גם רינגטונים, טפטים ויישומים שנוצרו עבור מערכות הפעלה ומכשירים שונים, בהם ווינדוס, אייפון, אייפד, סימביאן, אנדרואיד, Windows Phone, ו-HP webOS. בנוסף, נוצר המשחק "Nyan Cat Adventure", על ידי 21st Street Games, וכן הושק מטבע המבוזר "Nyancoin" בינואר 2014.
הסרה זמנית מיוטיוב
ב-27 ביוני 2011, הסרטון המקורי הוסר מיוטיוב בעקבות תלונה על הפרה של חוק זכויות היוצרים Digital Millennium Copyright Act, ממי שטוען שהוא טורס. טורס הצהיר מיד באתר האינטרנט שלו LOL-comics שהוא מכחיש שהוא מקור התלונה, ויצר קשר עם סריינטן ודניוול, המחזיקים בזכויות היוצרים על הסרטון והשיר, על מנת להגיש תלונה נגדית ליוטיוב. במהלך התקופה בה הסרטון לא היה זמין לצפייה, קיבל טורס מספר רב של הודעות דואר אלקטרוני פוגעניות מאנשים שהאמינו בטעות שהוא הגיש את התלונה. ב-28 ביוני 2011 הוחזר הסרטון לאתר.
תביעה משפטית
במאי 2013, כריסטופר טורס וצ'ארלס שמידט, יוצרי Nyan Cat ו-Keyboard Cat בהתאמה, תבעו במשותף את 5th Cell והאחים וורנר בגין הפרת זכויות יוצרים והפרת סימני מסחר על הופעתם של דמויות אלה ללא אישור בסדרת משחקי הווידאו Scribblenauts. טורס הצהיר כי הוא ניסה להשיג פיצויים משתי החברות בגין שימוש מסחרי בדמות. התביעה הוסדרה בספטמבר 2013, כאשר טורס ושמידט קיבלו תשלום עבור השימוש בדמויות.
צוות חקירה מיוחד
צוות חקירה מיוחד (צח"ם) במשטרת ישראל הוא צוות של שוטרים מיחידת חקירה אחת או מיחידות חקירה שונות, שמונה לבצע חקירה של עבירה מסוג פשע, חקירה שיש בה עניין ציבורי, או חקירה מסועפת, או חקירת עומק של תאונת דרכים חמורה, שחקירתה עלולה להיות מסועפת או בעלת חשיבות ציבורית רבה.
מינוי צח"ם
צח"ם ממונה על ידי בעלי תפקידים בכירים מסוימים במשטרה, בכתב מינוי כמפורט בפקודות המשטרה, והוא יכול להתמנות אד הוק, או להיות יחידת חקירות אורגנית קבועה שאליה מועברים תיקי החקירה הדורשים מינוי צח"ם, בכפוף לכתב מינוי.
כתב המינוי מפרט מי יהיו ראש הצח"ם, חבריו, מקום מושב הצח"ם, נושא החקירה, כללי עבודת הצח"ם, כגון תדירות הדיווח על עבודת הצח"ם לגורם הממונה, הוראות לליווי מקצועי של פרקליט מחוז או תובע משטרתי, שירותי ייעוץ חיצוניים לפי הצורך, דוברות, אמצעים, כגון כלי רכב, קשר עם יחידות אחרות או גורמי חוץ, כגון צה"ל, שב"כ וכדומה, ולעיתים קשר עם האינטרפול או משטרות זרות. מינוי חברי הצח"ם לוקח בחשבון את נושא החקירה ואת תחומי הידע של חבריו, לדוגמה, לחקירת נושאים שבמהותם הם מודיעיניים, עבירות גוף, עבירות כלכליות וכו' ימונו חוקרים, או אנשי מודיעין, מתחומים מתמחים.
נהלי עבודת צח"ם
בכל צח"ם מנוהל יומן צח"ם הכולל את תאריך תחילת עבודת הצח"ם, שמות החברים, הנחיות ראש הצח"ם לחברים, תיעוד מפורט של כל פעולות החקירה, ישיבות עבודה ורישום תמצית הדברים וההחלטות שנתקבלו במפגשים של חברי הצח"ם עם גורמים בתוך המשטרה או מחוץ לה.
הצח"ם פותח תיק חקירה, לפי העניין. לעיתים קרובות עצם הפעילות החקירתית המעמיקה והמסועפת של הצח"ם חושפת מידע אודות אירועים פליליים נלווים נוספים שדורשים חקירות נפרדות מנושא החקירה הראשי, ובהתאם לכך פותח הצח"ם תיקים נוספים וחוקר אותם בעצמו, או מעביר ליחידות חקירה אחרות לפי העניין.
כאשר מגבש הצח"ם ראיות לכאורה נגד עבריין או עבריינים, מעביר הצח"ם את תיק החקירה לפרקליטות או ליחידת התביעות, להמשך טיפול משפטי.
בנוסף לדיווחים השוטפים, על ראש הצח"ם להודיע בכתב לממנה הצח"ם על סיום עבודת הצח"ם.
פאיזה אל-חראפי
פאיזה מוחמד אל-חראפי ( فايزة الخرافي (Fāyzah al-Kharāfī; נולדה בשנת 1946) היא מדענית כוויתית, חוקרת בתחום הכימיה ומתמחה בתחומי מדע הקורוזיה והנדסה. בין השנים 1993-2002 הייתה לנשיאת אוניברסיטת כווית, בכך הייתה האישה הראשונה שהחזיקה בתפקיד מפתח באוניברסיטה באזור המזרח התיכון. פאיזה אל-חראפי זכתה בפרסים רבים על עבודתה בנושא קורוזיה; בעיה בעלת חשיבות בסיסית לטיפול במים ותעשיית הנפט.
חיים אישיים
אל-חראפי נולדה בשנת 1946 בכווית למשפחה מקומית ואמידה. לאל-חראפי שני אחים גדולים: ג'אזים ונאסר. מלבד היותה דמות בעולם המדעי, היא גם אם לחמישה ילדים. פאיזה אמרה כי האתגר העיקרי של חוקרות הוא למצוא את האיזון בין טיפול במשפחה לבין הקריירה שלהן. יתרה מכך, היא טוענת כי אפליה מגדרית במעגל המדעים עדיין קיימת, והיא מאמינה שניתן לצמצם אותה במידה רבה תוך מתן תמיכה רבה יותר לעובדות מחקר מדעי ברחבי העולם. בכל קיץ, היא טסה לבקר את עשרת נכדיה בבית על אגם ז'נבה, שווייץ, שם הם מתגוררים לעיתים קרובות.
קריירה והשכלה
פאיזה אל-חראפי קיבלה את התואר הראשון שלה מאוניברסיטת עין שמס בקהיר בשנת 1967. לאחר מכן היא למדה באוניברסיטת כווית, שם הקימה את המעבדה לחקר קורוזיה ואלקטרוכימיה. בשנת 1972 היא קיבלה את התואר השני ובשנת 1975 את הדוקטורט. בין 1975 ל-1981, היא עבדה כמוסמכת במחלקה לכימיה של אוניברסיטת כווית. לאחר שנים רבות של מאמצים, אל-חראפי התמנתה לפרופסור באוניברסיטה בשנת 1987. לאחר שש שנים, אל-חראפי מונתה לנשיאת האוניברסיטה, שם היא פיקחה על צוות של כ -1,500 איש ותקציב כספי של 200 מיליון דולר. יתרה מכך, כך היא גם קטפה את התואר האישה הראשונה שהחזיקה בתפקיד בכיר באוניברסיטה במזרח התיכון.
פעילות מחקרית
פאיזה אל-חראפי קידמה מאוד את הפיתוח של תעשיות האנרגיה וזיקוק הנפט בארצה בשנים האחרונות באמצעות המחקר המדעי שלה על קורוזיה של מתכות. קורוזיה היא תגובת חמצון-חיזור של חומרים שונים, בעיקר של מתכות וסגסוגות עם חומרים מהסביבה. תהליך החמצון של המתכת מתרחש בשטח הפנים של החומר או בתוכו ובהשתתפות חמצן, מים, זיהומים באוויר, סביבה חומצית ומגע עם מתכות שונות. היא מחזיקה תיעוד של פרודוקטיביות ברמה גבוהה במספר תחומים של מדע קורוזיה והנדסה כגון; ההתנהגות האלקטרוכימית של ונדיום, ניאוביום, אלומיניום וסגסוגות שלהם בהתאמה, קדמיום, נחושת, פליז, קובלט, מוליבדן ופלדת פחמן, אשר כולם נבדקו בתנאים מבוקרים. נוסף לכך, היא עבדה במספר מחקרים מרכזיים על השפעת קורוזיה על מערכות נפוצות במדינת כווית, כולל יחידות זיקוק נפט גולמי, מערכות קירור מנוע, מי ברז, טמפרטורת גיאותרמית בטמפרטורה גבוהה, קורוזיה במים מזוהמים כמו גם קורוזיה מתכת עקב זיהום.
פעילות חברתית
פאיזה אל-חראפי חברה במועצת המנהלים של קרן כווית למדעי ההתפתחות (KFAS). בשנת 1998 אל-חראפי הצטרפה למועצת המנהלים של אוניברסיטת האומות המאוחדות. בשנת 2006 היא סייעה להקים את בית הספר הדו לשוני האמריקאי בכווית.
דיוויזיית הפרשים-שוצן של המשמר
דיוויזיית הפרשים-שוצן של המשמר (בגרמנית: Garde-Kavallerie-Schützen-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ולאחר המלחמה השתתפה בדיכוי מרד הספרטקיסטים.
היסטוריה
הדיוויזיה הוקמה באביב 1918 על בסיס דיוויזיית הפרשים של המשמר. השם "שוצן" הוא כינוי לחיילי עילית רגליים בצבאות דוברי גרמנית. מפקד הדיוויזיה היה גנרלויטננט היינריך פון הופמן וראש מטהו היה ולדמר פאבסט. חיילי הדיוויזיה עברו אימון מיוחד בידי וילי רוהר לפני שנשלחו לחזית המערבית והשתתפו במתקפת האביב.
לאחר סיום המלחמה חזרה הדיוויזיה לברלין. היא הפכה למזוהה מאוד עם הימין הקיצוני בגרמניה, ורבים מחייליה הצטרפו לפרייקור. כוח מהדיוויזיה השתתף בקרבות חג המולד בניסיון כושל לדכא את המרד של דיוויזיית הצי העממית. לאחר מכן השתתפה הדיוויזיה בקרבות מרץ בברלין. מפקדת הדיוויזיה הייתה זו שריכזה את המצוד שהוביל ללכידתם ורציחתם של רוזה לוקסמבורג וקרל ליבקנכט. הדיוויזיה פורקה וחייליה פוזרו בין הבריגדות ה-7, ה-30 וה-31 של הרייכסווהר.
מישל מק'קול
מישל לי קאלאווי (באנגלית: Michelle Leigh Calaway; שמה לפני הנישואים מק'קול; נולדה ב-25 בינואר 1980) היא מתאבקת עבר אמריקאית. היא מוכרת בעיקר בשל תקופתה בארגון ההיאבקות World Wrestling Entertainment (WWE), שבו הייתה פעמיים אלופת הדיוות ופעמיים אלופת הנשים של ה-WWE.
מק'קול במקור עבדה כמורה בחטיבת ביניים של בית ספר מקומי בפלטקה, פלורידה. היא הצטרפה ל-WWE בשנת 2004 לאחר שהשתתפה בתחרות חיפוש הדיווה של ה-WWE. במהלך הופעותיה הראשונות על המרקע, היא ביססה את דמותה כמאמנת כושר, עד ששינתה אותה לדמות של מורה. באירוע המסיבה האמריקאית הגדולה בשנת 2008, מק'קול הפכה לאלופת הדיוות הראשונה בתולדות הארגון. שנה לאחר מכן, היא זכתה באליפות הנשים של ה-WWE במסגרת האירוע העוקב בסדרה; זכייה זו הפכה אותה למתאבקת הראשונה שמחזיקה בשתי האליפויות האלו. באירוע לילה של אלופים 2010, היא איחדה את שתי האליפויות והפכה לאלופת הדיוות המאוחדת של ה-WWE. מק'קול החזיקה באליפויות אלה פעם נוספת, כשהיא בסך הכל זכתה פעמיים בכל תואר. בנובמבר 2010, מגזין ההיאבקות Pro Wrestling Illustrated PWI דירג אותה כמתאבקת הטובה בעולם. שנה לאחר מכן, היא פרשה מפעילות.
ביוגרפיה
מישל נולדה ב-25 בינואר 1980 בפלטקה, פלורידה. הוריה עוסקים בחינוך. אמא, ג'ני, עובדת כמורה ואביה, טרי, עובד כמפקח. יש לה אח אחד בוגר ממנה, ששיחק פוטבול באוניברסיטת סינסינטי. ההערצה לענף ההיאבקות הגיע כבר במהלך ילדותה. לפני ובמהלך תקופתה בתיכון, היא שיחקה סופטבול, כדורסל וכדורעף. היא סיימה תואר בחינוך מטעם אוניברסיטת המדינה של פלורידה ולאחר מכן הייתה מורה של כיתות ז' במשך ארבע שנים.
חיים אישיים
מישל הייתה נשואה לג'רמי לואיס אלכסנדר, עימו החלה לצאת במהלך התיכון. השניים התגרשו בשנת 2006. היא נישאה בשנית ב-26 ביוני 2010 ביוסטון, טקסס למתאבק מארק קאלאווי, המוכר בשם הבמה, אנדרטייקר.
היא עברה מספר פציעות שנגרמו מהיאבקות הכוללות שבר באף במהלך מסע ההופעות של ה-WWE מחוץ למדינה לאחר מהלך קלוזליין של ויקטוריה. היא אושפזה פעמיים, סבלה פעמיים משבר בצלעות ומשבר בעצם החזה. לאחר שפרשה מהענף באופן רשמי, היא ציינה שהיא התאבקה במשך חודשיים עם פציעה בכף הרגל וקרע ברצועה הצידית. בשנת 2016, היא אובחנה כחולה בסרטן העור ולאחר מכן עברה הליכי טיפול מוצלחים. באפריל 2019, היא פרסמה באופן פומבי שהיא נאבקה עם אי-פוריות ואף חוותה מספר הפלות.
KNR
KNR (ראשי תיבות של Kalaallit Nunaata Radioa; באופן מילולי: "הרדיו של גרינלנד") הוא ארגון השידור הציבורי הלאומי של גרינלנד.
טלוויזיה
KNR מציע שני ערוצים בפריסה ארצית, KNR1 ו-KNR2. הם זמינים באמצעות טלוויזיה יבשתית דיגיטלית (DVB-T), וטלוויזיה בכבלים דיגיטלית (DVB-C). שני הערוצים מוזרמים גם באופן מקוון דרך יוטיוב.
בשנת 2006, KNR TV התקין מתקן הפקה ועריכה דיגיטלי שלם של SD-SDI עם התשתית הדרושה כדי לספק הפקה מקומית של תוכניות אירוח, חדשות ושידורים מרחוק.
לפני ינואר 2013, KNR1 הציג גם שידורים מרשתות הטלוויזיה הדניות DR ו-TV 2, אך כאשר כמה מערוצי DR הופקו בחינם לשידור בגרינלנד, KNR החליטה להתמקד בשידורים גרינלנדיים מקוריים.
ב-21 ביוני 2020 הן KNR1 והן KNR2 עברו לרזולוציית HD 720p.
רדיו
תחנת הרדיו KNR משדרת בפריסה ארצית. היא זמינה ב-FM, AM ואון ליין. היא משודרת בעיקר בגרינלנדית אך חלק מהשידורים הם גם בדנית.
בנוק KNR מספק גם ממסר ישיר של הערוץ הראשון של הרדיו הלאומי הדני (DR P1) דרך FM.
עונת 2021/2022 בליגת האלופות
עונת 2021/2022 בליגת האלופות של אופ"א היא העונה ה-67 בה מתקיים טורניר הכדורגל שמאורגן על ידי אופ"א, והעונה ה-30 במתכונת החדשה מאז שונה שם הטורניר מגביע אלופות אירופה למועדונים לליגת האלופות של אופ"א.
ריאל מדריד שניצחה במשחק הגמר תשחק מול מנצחת גמר הליגה האירופית 2022, איינטרכט פרנקפורט, בסופר קאפ האירופי, וכן קיבלה כרטיס לשלב הבתים בעונת 2022/2023, והעפילה לגביע העולם למועדונים 2022.
הגמר היה אמור להיערך באצטדיון קרסטובסקי בסנקט פטרבורג, רוסיה אך הועתק לסטאד דה פראנס עקב הפלישה הרוסית לאוקראינה. הגמר היה אמור עוד לפני כן להיערך באליאנץ ארנה במינכן, גרמניה. האצטדיון בסנקט פטרבורג נבחר במקור לארח את גמר ליגת האלופות של אופ"א 2021, אך בעקבות התפרצות מגפת הקורונה בשנת 2020 והעתקתו של גמר 2020, מהאצטדיון המתוכנן באיסטנבול לאצטדיון חלופי בליסבון. לוח הזמנים של אירוח משחקי הגמר של ליגת האלופות נדחה בשנה, כאשר איסטנבול הייתה אמורה לארח את גמר 2021 (שהועבר בסוף לאצטדיון הדרגאו בפורטו), סנט פטרסבורג את גמר 2022, מינכן את גמר 2023 ואצטדיון ומבלי בלונדון את גמר 2024.
ב-24 ביוני 2021 אישרה אופ"א את ההצעה לבטל את חוק שערי החוץ בכל תחרויות המועדונים של אופ"א החל מעונה זו. (חוק שהיה בשימוש מאז שנת 1965). לכן, אם בסיכום שני משחקים בין שתי קבוצות, שתי הקבוצות הבקיעו כמות מצטברת זהה של שערים, המנצחת לא תוכרע על פי מספר שערי החוץ שהבקיעה, והמשחק ילך להארכה של 30 דקות, אם לא תושג הכרעה במהלך ההארכה, המשחק יוכרע באמצעות פנדלים.
בעונה זו השתתפה במפעל קבוצה ישראלית אחת: מכבי חיפה שהחלה את דרכה בשלב המוקדמות הראשון, בו הודחה על ידי קבוצת קאיראט אלמטי מקזחסטן לאחר שהפסידה בתוצאה 1–3 בסיכום צמד המשחקים נגדה (תיקו 1–1 במשחק הראשון והפסד 0–2 במשחק הגומלין).
העפלה
80 קבוצות מ-54 מתוך 55 ההתאחדויות החברות באופ"א משתתפות בליגת האלופות 2021/2022 (יוצאת מהכלל היא ליכטנשטיין, לה אין ליגה מקומית). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות.
דירוג הליגות
הדירוג לעונת 2021/22 הוא דירוג הליגות לשנת 2020, שמביא בחשבון את ביצועי נציגות הליגה בליגת האלופות ובליגה האירופית בעונות 2015/2016 עד 2019/2020.
חלוקת הקבוצות לפי שלב
השינויים המפורטים לעיל, יתבצעו אם מחזיקת הגביע בליגת האלופות או בליגה האירופית יהיו זכאיות לכרטיס לטורניר דרך הליגה המקומית שלהן:
בעקבות זכייתה בליגת האלופות של צ'לסי, שהייתה זכאית למקום בליגת האלופות גם דרך הליגה המקומית שלה, התבצעו השינויים הבאים:
הקבוצות
מיקום הקבוצה בליגה המקומית של העונה הקודמת מוצג בסוגריים
לוח זמנים
לוח הזמנים הוא כדלקמן, כל המשחקים ישוחקו בימי שלישי ורביעי מלבד גמר שלב המוקדמות הראשוני, שיתקיים ביום שישי, וגמר התחרות, שיתקיים בשבת. משחקי הגומלין של סיבוב המוקדמות השלישי ישוחקו ביום שלישי בלבד בשל משחק הסופר קאפ האירופי 2021 שיתקיים ביום רביעי שלמחרת. שעות המשחקים יהיו ב-18:45 (במקום 18:55 בעבר) ו-21:00 CEST / CET. כל ההגרלות, למעט הגרלת שלב הבתים, יתחילו בשעה 12:00 CEST / CET וייערכו במטה אופ"א בניון, שווייץ. הגרלת שלב הבתים תתחיל בשעה 18:00 CEST, במקום שיאושר.
שלב המוקדמות הראשוני
שלושת המשחקים בשלב המוקדמות הראשוני היו אמורים להיערך בעיר טורסהאבן, איי פארו, אך עקב מגפת הקורונה המשחקים הועברו לעיר דורס שבאלבניה.
הגרלת שלב זה נערכה ב-8 ביוני. משחקי חצי הגמר נערכו ב-22 ביוני ומשחק הגמר נערך ב-25 ביוני.
שלב המוקדמות הראשון
הגרלת שלב המוקדמות הראשון נערכה ב-15 ביוני 2021. 32 קבוצות ישתתפו בשלב המוקדמות הראשון. הסיבוב הראשון נערך ב-6 וב-7 ביולי 2021 והסיבוב השני נערך ב-13 וב-14 ביולי 2021.
המנצחות בסיכום צמד המשחקים יעפילו לשלב המוקדמות השני, והמפסידות יעברו לשחק בשלב המוקדמות השני בקונפרנס ליג במסלול האלופות (לאור תוצאות הגרלה, המפסידה במשחק מספר 2 תעבור לשחק בשלב המוקדמות השלישי בקונפרנס ליג)
שלב המוקדמות השני
הגרלת שלב המוקדמות השני נערכה ב-16 ביוני. שלב המוקדמות השני חולק לשני מסלולים; מסלול האלופות, בו השתתפו 16 המנצחות משלב המוקדמות הראשון ו-4 קבוצות שהחלו את דרכן בתחרות בשלב זה, ומסלול הליגה, בו שיחקו 6 קבוצות שהחלו את דרכן בשלב זה. המשחק הראשון נערך ב-20 וב-21 ביולי, ומשחק הגומלין נערך שבוע לאחר מכן ב-27 וב-28 ביולי.
המנצחות בסיכום צמד המשחקים העפילו לשלב המוקדמות השלישי, והמפסידות עברו לשחק בשלב המוקדמות בליגה האירופית (מסלול האלופות ומסלול ראשי בהתאמה).
שלב המוקדמות השלישי
הגרלת שלב המוקדמות נערכה ב-19 ביולי. הסיבוב הראשון ייערך ב-3 ו-4 באוגוסט, והסיבוב השני יתקיים ב-10 באוגוסט. המנצחות יעלו לפלייאוף, המפסידות במסלול האלופות יעברו לשלב הפלייאוף של הליגה האירופית, והמפסידות במסלול הליגה יעברו לשלב הבתים של הליגה האירופית.
שלב הפלייאוף
הגרלת המשחקים נערכה ב-2 באוגוסט. המנצחות יעפילו לשלב הבתים בליגת האלופות. המפסידות יעברו לשלב הבתים של הליגה האירופית.
שלב הבתים
הגרלת שלב הבתים התקיימה באיסטנבול ב-26 באוגוסט. 32 קבוצות משתתפות בשלב זה, 6 המנצחות במשחקי הפלייאוף ו-26 קבוצות שהעפילו ישירות לשלב זה.
לקראת ההגרלה, הקבוצות חולקו לארבעה דרגים, דרג א' כולל את האלופה המכהנת (TH), את מחזיקת הגביע בליגה האירופית (EL) ואת האלופות מהליגות המדורגות בששת המקומות הראשונים על פי דירוג הליגות של אופ"א. אם אחת או יותר ממחזיקות הגביע היא גם אלופת אחת משש הליגות הראשונות, אלופות הליגות המדורגות במקום 7–8 עולות לדרג א'. שאר הדרגים נקבעים על ידי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות ובליגה האירופית ב-5 השנים הקודמות.
במסגרת ההגרלה, הקבוצות מחולקות לשמונה בתים בני ארבע קבוצות כל אחד. כל בית כולל קבוצה אחת מכל דרג כאשר שתי קבוצות מאותה מדינה אינן מוגרלות לאותו הבית, וכמו כן, קבוצות מרוסיה ומאוקראינה אינן מוגרלות לאותו הבית.
להלן הדרגים (בסוגריים: ניקוד המועדון בדירוג אופ"א למועדונים בסיום עונת 2020/2021):
שלב הנוקאאוט
בשלב הנוקאאוט, הקבוצות יוגרלו למשחקים ראש בראש בשיטת בית-חוץ, למעט משחק הגמר שיתקיים באצטדיון נייטרלי וללא משחק גומלין. המנצחת בסיכום שני המשחקים תעפיל לשלב הבא.
שמינית הגמר
לשלב שמינית הגמר העפילו 16 הקבוצות שסיימו באחד משני המקומות הראשונים בביתן. הגרלת שמינית הגמר נערכה ב-13 בדצמבר 2021. הקבוצות שסיימו בראש הבית שלהן הוגרלו לצמד משחקים מול הקבוצות שסיימו במקום השני בביתן, כאשר הקבוצות שסיימו בראש הבית שלהן מארחות את משחק הגומלין. קבוצות מאותו בית או מאותה מדינה לא הוגרלו לשחק אחת נגד השנייה בשלב זה. הסיבוב הראשון נערך ב-15, 16, 22 ו–23 בפברואר 2022, והסיבוב השני נערך ב-8, 9, 15 ו–16 במרץ 2022.
ההגרלה הניבה בתחילה את המפגשים הבאים:
אך מייד לאחר ההגרלה התברר כי היא כללה מספר טעויות: מנצ'סטר יונייטד נכללה בטעות בהגרלת היריבה של ויאריאל (שתי הקבוצות היו באותו בית), ולאחר שיצאה מולה בהגרלה, הוגרל כדור נוסף ומנצ'סטר סיטי הוגרלה במקומה. לאחר מכן, ליברפול נכללה בטעות בהגרלת היריבה של אתלטיקו מדריד (שתי הקבוצות היו באותו בית), בעוד מנצ'סטר יונייטד הוחרגה בטעות מהאפשרויות. מאוחר יותר באותו יום, אופ"א ביטלה את תוצאות ההגרלה, וביצעה אותה מחדש.
באיירן מינכן ניצחה 8–2 בסיכום שני המשחקים.
מנצ'סטר סיטי ניצחה 5–0 בסיכום שני המשחקים.
בנפיקה ליסבון ניצחה 3–2 בסיכום שני המשחקים.
צ'לסי ניצחה 4–1 בסיכום שני המשחקים.
אתלטיקו מדריד ניצחה 2–1 בסיכום שני המשחקים.
ויאריאל ניצחה 4–1 בסיכום שני המשחקים.
ליברפול ניצחה 2–1 בסיכום שני המשחקים.
ריאל מדריד ניצחה 3–2 בסיכום שני המשחקים.
רבע הגמר
הגרלת רבע־הגמר וחצי־הגמר התקיימה ב-18 במרץ 2022, ללא הגבלות כלשהן על ההגרלה. בעת ההגרלה זהות הקבוצות שיעפילו לחצי הגמר אינה ידועה. כמו כן התקיימה הגרלה איזו מהמנצחות בחצי הגמר תוגדר כמארחת הגמר לצרכים מנהליים. הסיבוב הראשון נערך ב-5–6 באפריל, והסיבוב השני ב-12–13 באפריל.
ריאל מדריד ניצחה 5–4 בסיכום שני המשחקים.
מנצ'סטר סיטי ניצחה 1–0 בסיכום שני המשחקים.
ויאריאל ניצחה 2–1 בסיכום שני המשחקים.
ליברפול ניצחה 6–4 בסיכום שני המשחקים.
חצי הגמר
הסיבוב הראשון של חצאי הגמר התקיים ב-26–27 באפריל, והסיבוב השני ב-3–4 במאי.
ריאל מדריד ניצחה 6–5 בסיכום שני המשחקים.
ליברפול ניצחה 5–2 בסיכום שני המשחקים.
הגמר
הגמר נערך ב-28 במאי 2022. בתחילת העונה הוא היה צפוי להיערך באצטדיון גזפרום ארנה בסנקט פטרבורג, אך בעקבות הפלישה הרוסית לאוקראינה החליט ארגון אופ"א שלא לערוך את הגמר ברוסיה, ובמקום זאת הגמר נערך באצטדיון סטאד דה פראנס שבפריז.
סטטיסטיקות
הסטטיסטיקות אינן כוללות את שלבי המוקדמות והפלייאוף אלא רק החל משלב הבתים.
בעונה זו הובקעו 380 שערים ב-125 משחקים, ממוצע של שערים למשחק.
נבחרת העונה
אופ"א בחרה את 11 השחקנים הבאים לנבחרת הטורניר.
Age Ain't Nothing but a Number
Age Ain't Nothing but a Number (בעברית: גיל הוא כלום מלבד מספר) הוא אלבום הבכורה של הזמרת האמריקאית אליה אשר יצא ב-24 במאי 1991 על ידי חברת בלאקגראונד רקורדס וחברת ג'ייב רקורדס. אליה החלה להקליט את האלבום אחריי שהוחתמה בחברת בלאקגראונד רקורדס על ידי הדוד שלה בארי הנקרסון שגם ניהל את החברה. באותה תקופה אליה פגשה את אר קלי אשר כתב והפיק את האלבום ואף שימש כמנטור שלה. האלבום הוקלט בשיקגו החל מינואר 1993 ועד פברואר 1994.
האלבום קיבל ביקורות חיוביות מהמבקרים אשר שיבחו בעיקר את קולה של אליה והתוכן הלירי של האלבום. האלבום הכיל מוזיקת R&B בשילוב מוזיקת ג'ק סווינג חדש. האלבום זכה להצלחה רבה בארצות הברית כאשר נמכר שם בהיקף של 3 מיליון עותקים בעולם ובנוסף נמכר בהיקף של 3 מיליון עותקים נוספים ברחביי העולם.
שני הסינגלים הראשונים זכו להצלחה גם הם כאשר הגיעו לעשירייה הפותחת בארצות הברית ואף הגיעו למעמד זהב במדינה.
מוזיקה ומילים
השיר "Down with the Clique" הוא שיר אשר מושפע מהיפ-הופ אך השירה של אליה בשיר יותר עדינה ורכה ביחס לשירה בשירי היפ-הופ אחרים. השיר "At Your Best (You Are Love)" הוא גרסת כיסוי לשיר של ההרכב "The Isley Brothers", שיר אשר לטענת בילבורד הציג צד יותר עדין שלה ושבר את התדמית הקשוחה שלה. השיר "No One Knows How to Love Me Quite Like You Do" הוא שיר אפ-טמפו אשר תואר כשיר חושני יותר ועדין יותר. בשיר אליה מדברת על כך שאף אחד לא יודע לאהוב אותה יותר טוב מהבן זוג שלה. השיר כולל גם קטע ראפ של טיה הוקינס אשר הביאה צד יותר קומי לשיר. השיר השמיני באלבום "I'm So into You" כלל גם הוא קטע ראפ של הוקינס. השיר התשיעי באלבום "Street Thing" עוסק במסירות ואהבת נפש כלפי אדם אחר וכולל מטאפורות. בשיר העשירי באלבום "Young Nation" הוא שיר אשר מדברת על חגיגות ויציאות. השיר ה-11 "Old School" הוא שיר אשר משלב סגנונות מוזיקה ישנים לצד סגנונות מוזיקה חדשים יותר. השיר האחרון באלבום "I'm Down" הוא שיר ראפ המשלב מוזיקת נשמה באמצעות מיד-טמפו והוא עוסק באדם אשר מתמסר במליאות לאדם אחר.
הצלחה מסחרית
האלבום הגיע לראשונה למקום ה-24 בארצות הברית עם מכירות של 38 אלף עותקים בשבוע הראשון ליציאתו. בשיאו האלבום הגיע למקום ה-18 במצעד ושהה סך הכל 37 שבועות במצעד. במצעד אלבומי ה-R&B וההיפ-הופ האמריקאי האלבום הגיע למקום השלישי ושהה 41 שבועות במצעד. בקנדה האלבום הופיע לראשונה במקום ה-29 במצעד האלבומים הקנדי והגיע בשיאו למקום ה-20. סך הכל בילה 25 שבועות במצעד. בסוף 1994 האלבום קיבל מעמד של אלבום זהב בקנדה.
בבריטניה האלבום הגיע למקום ה-23 ולמקום ה-6 במצעד אלבומי ה-R&B הבריטי. גם בבריטניה האלבום הגיע למעמד זהב. בהולנד האלבום הגיע למקום ה-44 ובמצעד האלבומים האירופאי הגיע למקום ה-90. גם ביפן האלבום זכה להצלחה כאשר הגיע גם שם למעמד אלבום זהב. נכון להיום מכירות האלבום עומדות של 3 מיליון עותקים בארצות הברית ו-6 מיליון עותקים בעולם.
מחלוקת
עם יציאת האלבום החלו להתפשט שמועות על רומן בין קלי לאליה. לאחר מכן עם צאת שיר הנושא כסינגל החלו להתפשט שמועות נוספות על כך שאליה וקלי התחתנו בעקבות מילות השיר שעסקו באישה צעירה שמאוהבת בגבר מבוגר. מאוחר יותר מגזין וייב אכן אישר את השמועות שהשניים התחתנו ואף צילם העתק של תעודת הנישואין. הסתבר כי השניים התחתנו כבר באוגוסט אותה שנה. אליה אמנם הייתה בת 15 באותה תקופה אך קלי זייף תעודת זהות ובה רשום שהיא בת 18. בפברואר 1995 הנישואין בוטלו על ידי הוריה. למרות זאת השניים הכחישו את העובדה כי היו נשואים. השמועות גם גרסו כי השניים התחתנו ללא ידיעת הוריה.
אליה וקלי הכירו במסגרת הקלטות האלבום. בעקבות העבודה על האלבום היא וקלי החלו להתקרב אחד לשני והחלו לבלות יותר אחד עם השני. בראיונות הם טענו כי אין ביניהם משהו רומנטי או מיני וכי הם בסך הכל עושים דברים כמו לצפות בסרטים ולאכול. בשנת 2016 קלי הודה כי היה מאוהב באליה אך הוא באמת אהב אותה ולא ניצל אותה. בדצמבר 1994 שהחלו להתפשט השמועות על נישואים בין השניים אליה הכחישה את השמועות. בספר The Man Behind the Man: Looking From the Inside Out של הסופר דמטריוס סמית' אשר היה אחד מחבריו של קלי נכתב כי קלי אמר לסמית' באותה תקופה בה ניהל מערכת יחסים עם אליה כי הוא חושב שהיא בהיריון.
ג'יימי פוסטר בראון, המייסד של מגזין Sister 2 Sister טען באותה תקופה כי הוא אכן שמע מאנשים אחרים שאליה וקלי מנהלים מערכת יחסים. הוא טען כי הם נהגו להסתובב הרבה ביחד וכי היא הייתה נוהגת לצאת הרבה מביתו. אם כי גם טען שחברת התקליטים הכחישה את הרומן ביניהם.
בשלב מאוחר יותר אליה הודתה כי אכן שיקרה שהיא הייתה בת 18 באותה תקופה על מנת להתחתן עם קלי. ב-1997 היא אף הגישה תביעה למחוז קוק וביקשה למחוק את כל רישומי הנישואין. בנוסף היא הפסיקה את הקשר המקצועי והאישי איתו לאחר ביטול הנישואין. ב-2014 הנרקסון הודה כי בגלל הפרשה היה לו קושי למצוא מפיקים שיעבדו עם אליה על האלבום השני מכיוון שהרבה לא ראו בעין יפה את העובדה כי התחתנה איתו כאשר הייתה רק בת 15.
לאחר ניתוק הקשר ביניהם אליה נמנעה מלענות על שאלות שקשורות לקלי וכאשר ענתה ענתה תשובות לקוניות ולא ברורות ובאיזה שהוא שלב נאסר על מראיינים לשאול אותה לגבי מערכת היחסים שלהם.
משפט הופקינס-לויצקי
משפט הופקינס-לויצקי (Hopkins–Levitzki theorem) הוא משפט בתורת החוגים, הקובע כי כל חוג ארטיני שמאלי הוא גם נתרי שמאלי. הטענה נכשלת מעל מודולים כלליים. המשפט נקרא על שם צ'ארלס הופקינס ויעקב לויצקי.
הוכחה
מספיק להוכיח כי לחוג יש סדרה נורמלית. יהי J=Jac(R) רדיקל ג'ייקובסון של החוג. ידוע כי רדיקל ג'ייקובסון הוא נילפוטנטי, נניח J^k=0. נביט בשרשרת:
כל גורם שלה הוא מהצורה ; זהו מודול ארטיני מעל R/J, ולכן פשוט למחצה. לכל מודול פשוט למחצה יש סדרת הרכב, ולכן גם לחוג כולו, כדרוש.
ניתן לתת הוכחה מעט מסובכת יותר תוך שימוש ברדיקל הראשוני.
הכללות
למשפט יש מספר ניסוחים כלליים יותר, והמשותף לכולם הוא שהם מקשרים בין תנאי השרשרת העולה לתנאי השרשרת היורדת.
חוג R נקרא עיקרי-למחצה (semiprimary) אם J(R) אידיאל נילי ו-R/J(R) חוג פשוט למחצה. אחד ההכללות למשפט היא שמודול מעל חוג עיקרי-למחצה הוא בשקילות ארטיני, נתרי ובעל סדרת הרכב (כלומר, כל אחד מהתנאים גורר את האחרים).
דוגמה נגדית למודול כללי
כאמור, המשפט נכון רק עבור חוגים: לא כל מודול שמאלי ארטיני הוא שמאלי נתרי. למשל, נביט בחבורה הקוואזי-ציקלית undefined . יש בה שרשרת עולה אינסופית, ולכן איננה נתרית. היא כן ארטינית, שכן כל שרשרת גוררת n_i|n_{i-1}, ולכן יש איבר קטן ביותר, כלומר היא סופית.
אנטל צילצר
אנטאל טוביאס צילצר (בהונגרית: Zilzer Antal; פשט, 20 בספטמבר 1860 – בודפשט, 14 נובמבר 1921) היה צייר יהודי-הונגרי, אביה של הפסלת והקרמיקאית היינלקה צילצר, ודודו של הצייר והגרפיקאי דיולה צילצר.
חייו הפרטיים
אשתו הייתה אירמה קוֹך (1874–1947), בתם של הקצב ליפוט קוך ומטילד רוזנצוויג, איתה התחתן ב־15 במאי 1892 בבודפשט.
אירוויזיון למוזיקאים צעירים 1998
סלובקיה ערכה את הופעת הבכורה שלה בתחרות, בעוד שקרואטיה ושוודיה חזרו לתחרות לאחר פרישה. שבע מדינות פרשו מהתחרות ב-1998; בלגיה, צרפת, גרמניה, יוון, פולין, פורטוגל ושווייץ. הפרישה של גרמניה הפתיעה במיוחד, שכן היא זכתה במהדורה הקודמת בשנת 1996. בתחרות גם נסיגה לראשונה המדינה המארחת של המהדורה הקודמת, פורטוגל.
המדינות שלא עלו לגמר היו קפריסין, נורווגיה, אסטוניה, אירלנד וספרד.
מקום
הקונצרטהאוס, אולם קונצרטים בווינה, אוסטריה, היה המקום המארח למהדורת 1998 של האירוויזיון למוזיקאים צעירים. הוא נפתח בשנת 1913, וממוקם ברובע השלישי בווינה. מאז הקמתו הוא תמיד ניסה להדגיש גם מסורת וגם סגנונות מוזיקליים חדשניים.
בקונצרטהאוס יש את התזמורת הסימפונית של וינה, האקדמיה לזמר ווינר סינגאקדמי והקלנגפורום וינה.
פורמט
יוליאן רחלין היה המנחה של התחרות ב-1998 והופיע במהלך ההפסקה בתחרות.
גמר
פרסים הוענקו לשלוש המדינות המובילות במקומות הראשונים. הטבלה שלהלן מדגישה את אלה באמצעות זהב כסף וברונזה. תוצאות של המשתתפים הנותרים אינן ידועות ומעולם לא פורסמו על ידי איגוד השידור האירופי.
מאיר אמסל
הרב מֵאִיר אַמְסֶל (בכתיב יידי: אמסעל; כ"ח בטבת תרס"ז, 1907 – כ"ג בטבת תשס"ז, 2007) היה מייסד ועורך הביטאון התורני המאור, במשך כשישים שנה.
ביוגרפיה
בשנת ה'תש"ח היגר לארצות הברית, התיישב בשכונת קראון הייטס בברוקלין, והקים את הביטאון "המאור", בו כתבו כמעט כל גדולי אותו הדור. בשנת תשכ"ח עבר לשכונת בורו פארק והקים בה את בית הכנסת "המאור". נפטר בגיל מאה ביום כ"ג בטבת תשס"ז.
קשריו עם גדולי דורו
היה בקשר הדוק עם הרב מיכאל פורשלגר וסייע בהדפסת ספריו. כן עמד בקשרי ידידות עם הרב חיים צימרמן, הרב יוסף דוב הלוי סולובייצ'יק (בוסטון), הרב יואל טייטלבוים מסאטמר והרב מנחם מנדל שניאורסון מחב"ד. הוא הורה למנהלי בית הדפוס שבו הדפיס הרב אמסל את כתב העת "המאור", חסידי חב"ד, שלא יפסיקו את הדפסת הקובץ גם אם לא יוכל לשלם להם על ההדפסה.
התעסק בהקמת ארגון הכשרות OK.
היה בקשרי ידידות עם הרב משה פיינשטיין (אף שכתב בביטאון נגד דעתו להתיר תרומת זרע מגוי), הרב יוסף אליהו הנקין, הרב אליעזר סילבר, הרב פינחס הירשפרונג, הרב מרדכי יעקב ברייש שאף היה מתפלל בבית הכנסת שלו, הלב שמחה מגור, הכנסת מרדכי מסדיגורה, ואדמור"י חסידות באבוב ואף כתב את ההקדמה לספר קדושת ציון.
עמד גם בחליפת מכתבים עם רבה הראשי של עדת הספרדים בארגנטינה, הרב יצחק שחיבר, בנושא גיור, והורה לו שלא להימנע לגמרי מגיורים של בני זוג של יהודים מתבוללים שאין בדעתם לשמור מצוות כלל, אלא ללמד אותם יהדות במשך שלושה חודשים, וכך יש להניח שהגיור יעשה לשם שמים במידה מסוימת.
חיים אלפרין
חיים אלפרין (1899, א' באייר תרנ"ט - 28 במרץ 1967) היה פעיל ציבור בתל אביב, מפקד משטרת תל אביב מייסודה בשנת 1921 ועד 1927, ממייסדי מגן דוד אדום והמשמר האזרחי בעיר ומנהל "מוזיאון הארץ" בשנותיו הראשונות.
ביוגרפיה
נולד בשנת 1899 במינסק שבאימפריה הרוסית (בשטחי בלארוס של היום), בן לזליג וראשה רבקה אלפרין. למד בחדר מתוקן ואצל הרב אליעזר רבינוביץ.
בעצת רבו עלה לארץ ישראל ב-1913 ולמד בגימנסיה הרצליה. עם פרוץ מלחמת העולם הראשונה קיבל את הנתינות העות'מאנית ונשאר בארץ ישראל. עם גירוש תל אביב ב-1917 עבר עם יתר תלמידי הגימנסיה לכפר הנוער מאיר שפיה, ועם כיבוש הארץ בידי הבריטים חזר עם הגימנסיה לתל אביב ונמנה עם בוגרי מחזור ו' שלה. בשנת 1919 התנדב לגדודים העבריים ושירת שנתיים וחצי בגדוד "הראשון ליהודה".
ב-1921, עם הענקת מעמד של עיר עצמאית לתל אביב, הוקמה בה משטרה עירונית, משטרת תל אביב, ואלפרין מונה למפקדה. בתחילת דרכה כללה משטרת תל אביב קצין אחד, סמל אחד, רב-טוראי אחד ו-20 שוטרים. כעבור חמש שנים שרתו בה 69 שוטרים ובשיאה היו בה 80 שוטרים. אלפרין סייע גם להקמת תזמורת המשטרה, ובשנת 1925 השתתף בהקמת גדוד הכבאים הראשון ביישוב. ב-1 בינואר 1927 סופחה משטרת תל אביב למשטרת המנדט, ובעקבות זאת התפטר אלפרין מתפקידו.
ניהל את סניף חברת הביטוח "אוניון דה פאריז" בתל אביב. ביוני 1930 השתתף ביסוד אגודת מגן דוד אדום בתל אביב, ועד 1933 היה מפקדו הראשון של הגדוד לעזרה ראשונה.
ב-13 בפברואר 1938 מונה לחבר בוועדה להכנת התגוננות בפני התקפות מהאוויר בתל אביב, ועם ייסוד המשמר האזרחי בעיר מונה למפקדו. באוגוסט 1944 מונה למפקח עירוני ראשי בתל אביב. בשבת השחורה נעצר עם יתר ראשי היישוב, והיה עצור כחודשיים במחנה המעצר בלטרון. ביוני 1948 מונה לחבר לועדה לחקירת תלונות על הגיוס, תפקיד ממנו התפטר עם חבריו לוועדה בסוף 1948.
אלפרין המשיך בתפקידו כמפקח ראשי בעירית תל אביב תפקיד גם לאחר הקמת המדינה. במסגרת תפקידו הוא היה אחראי על נושא הארכיאולוגיה מטעם העיריה, ועמד בקשר עם אגף העתיקות בקשר לחפירות בתל אביב. בנובמבר 1958 הוא מונה למנהל אדמיניסטרטיבי של מוזיאון הארץ ושימש בתפקיד זה עד לפטירתו.
ב-1934 נישא לאדריכלית ג'ניה אוורבוך, בתו של הרוקח זאב אוורבוך ולהם בן יחיד, דניאל (דני) אלפרין, עורך דין (1936–2015).
בשנת 1967 נפטר אלפרין בבית החולים איכילוב בתל אביב בשנת ממחלת לב והוא בן 68.
בניין המטה הכללי (סנקט פטרבורג)
בניין המטה הכללי (ברוסית: Зда́ние Гла́вного шта́ба) הוא מבנה היסטורי הממוקם בכיכר הארמון בסנקט פטרבורג. בניית הבניין נמשכה משנת 1819 עד 1829 על פי תוכנית האדריכל האיטלקי קארלו רוסי בשיתוף הפסלים ס. ג. פימנוב ו-ו. א. דמוט מלינובסקי.
חלקו המערבי של הבניין ממשיך לשמש את צבא רוסיה כיום ובו נמצא כיום פיקוד המחוז הצבאי המערבי של רוסיה.
החלק המזרחי של הבניין הועבר לחזקת המוזיאון ההרמיטאז' הממלכתי, שהציב ציורים של המאות ה-19 וה-20, בעיקר על ידי אימפרסיוניסטים בבניין והוא מקיים תערוכות מתחלפות של אמנות עכשווית בבניין.
אדריכלות
המתחם מורכב משני אגפים הממוקמים הן בכיכר הארמון והן בסוללת נהר המויקה, המחוברים באמצעות קשת הניצחון. אורך החזיתות הוא 580 מטר. הקמת המתחם החלה בשנת 1819 עם בניית האגף המערבי שהיקפו כלל את בתי פלטן שכבר היו עם פרופורציות ומיקום מקושת בתוכנית. חזית הבתים של פלטן, שהשתמרה בחלקה, מאופיינת בחיפוי גרניט אפור, בניגוד לחיפוי הגרניט האדום של האגף המזרחי. בנוסף לבניין המטה הכללי, הבניינים אכלסו גם את משרד המלחמה, משרד החוץ ומשרד האוצר (באגף המזרחי).
אחד המאפיינים הדומיננטיים האדריכליים של הבניין הוא הכיפה מעל האגף המערבי של הבניין. זו עשויה מתכת וזכוכית לפי פרויקט של המהנדס ג.ג. קריבושיין בשנים 1902–1905, הכיפה סיפקה אור יום לספריה שנמצאת תחתיה. הכיפה החליפה כיפת אבן נמוכה, שהוקמה על ידי רוסי במהלך בניית הבניין. בניין הספרייה ההיסטורית הצבאית של המטה הכללי של רוסיה והכיפה הישנה שופצו ביסודיות בשנים 1890–1892, אך האש שפרצה בשנת 1900, שהרסה 12 אלף ספרים ואת חללי הפנים של הספרייה, הצריכה שיפוץ חדש.